钦定古今图书集成/明伦汇编/氏族典/第279卷 > 王肇坤
## 钦定古今图书集成/明伦汇编/氏族典/第279卷 > 王肇坤

按《明外史王肇坤传》：“肇坤，字亦资，兰谿人。崇祯四年
进士。除刑部主事，以平恕称。未几，改御史，出巡山海、
居庸二关。九年，大兵入围昌平，肇坤偕守陵太监王
希忠、总兵官巢丕昌督饷，户部主事王一桂、赵悦摄
知州事，保定通判王禹佐等分门拒守，有降丁三千
为内应，城遂破。肇坤中四矢，二刃而死。一桂、悦、禹佐希忠及判官胡惟忠，吏目郭永、学正解怀亮、训导常
时光，守备咸贞吉皆死之。禹佐子亦从父死。